b'\n_START_ARTICLE_\nVan der Nootin palatsi\n_START_PARAGRAPH_\nvan der Nootin palatsi on yksityispalatsi Tukholman S\xc3\xb6dermalmilla, osoitteessa S:t Paulsgatan 21. Palatsi on rakennettu vuosina 1671\xe2\x80\x931672 ja se edustaa hollantilaista palladiolaistyyli\xc3\xa4. Sen suunnittelusta vastasi arkkitehti Mathias Spieler. Palatsin rakennutti hollantilainen eversti Thomas van der Noot._NEWLINE_Rakennuksen k\xc3\xa4ytt\xc3\xb6tarkoitus vaihtui sittemmin useasti. 1800-luvun-lopulla palatsi oli niin huonossa kunnossa, ett\xc3\xa4 sit\xc3\xa4 uhkasi purkaminen. Rakennuksen pelasti Hallbergs Guldin omistaja Jean Jahnson. H\xc3\xa4n rakennutti siit\xc3\xa4 itselleen yksityisasunnon. Isak Gustaf Clason ja Agi Lindegren suunnittelivat vuonna 1903 valmistuneet uudistusty\xc3\xb6t. Vuodesta 1940 rakennus toimi Ruotsin Lotta-j\xc3\xa4rjest\xc3\xb6n p\xc3\xa4\xc3\xa4majana. Vuodesta 1988 l\xc3\xa4htien sit\xc3\xa4 on k\xc3\xa4ytetty l\xc3\xa4hinn\xc3\xa4 konferensseihin ja juhliin. Sen nykyinen omistaja on Tukholman kaupunki.'